Νεμρούτ

Το Νεμρούτ (τουρκ. Nemrut Dağı, αρμεν. Սարակն = Sarakn) είναι αδρανές ηφαίστειο στην Επαρχία Μπιτλί της ανατολικής Τουρκίας, κοντά στη μεγάλη Λίμνη Βαν. Η κορυφή του φθάνει σε υψόμετρο τα 2.948 μέτρα πάνω από την επιφάνεια της θάλασσας. Από γεωλογικής απόψεως είναι στρωματοηφαίστειο και πήρε την ονομασία του από τον βιβλικό βασιλιά Νεμρώδ, που σύμφωνα με μια παράδοση κυριαρχούσε στην περιοχή αυτή περί το 2100 π.Χ.. Το Νεμρούτ είναι γνωστό ιδίως για την ομώνυμη ηφαιστειακή Λίμνη Νεμρούτ που βρίσκεται στον κρατήρα του (πλημμυρισμένη καλδέρα).

Το ηφαίστειο έχει σχήμα ελλείψεως, με διαστάσεις στη βάση του 27 επί 18 χιλιόμετρα. Υπολογίσθηκε ότι περιέχει 377,5  κυβικά χιλιόμετρα ηφαιστειακού υλικού. Η καλδέρα του είναι η μεγαλύτερη σε όλη την Τουρκία και η 16η μεγαλύτερη σε ολόκληρη τη Γη. Y. Yilmaz κ.ά.: «Geology of the quaternary volcanic centers of the east Anatolia», Journal of Volcanology and Geothermal Research, τόμ. 85 (έτος 1998), σελ. 173 Η τελευταία έκρηξη του Νεμρούτ έλαβε χώρα τον Οκτώβριο του 1650.

Παραπομπές

Νεμρουτ